არმაგედონი (1998 წლის ფილმი)
არმაგედონი (ინგლ. Armageddon) — 1998 წლის ამერიკული სამეცნიერო ფანტასტიკის ჟანრის ფილმი, რომლის რეჟისორია მაიკლ ბეი, პროდიუსერები არიან მაიკლ ბეი და ჯერი ბრუკჰეიმერი და გამოვიდა Touchstone Pictures-ის მხარდაჭერით. ფილმი მოგვითხრობს ჯგუფის შესახებ, რომელიც ნასამ გაგზავნა დედამიწის მიმართულებით მოძრავი გიგანტური ასტეროიდის შესაჩერებლად. ფილმში მთავარ როლებს ასრულებენ: ბრიუს უილისი, ბენ აფლეკი, ბილი ბობ ტორნტონი, ლივ ტაილერი, ოუენ უილსონი, უილ პატონი, პიტერ სტორმარე, უილიამ ფიხტნერი, მაიკლ კლარკ დანკანი, კიტ დევიდ და სტივ ბუსემი. მიუხედავად იმისა, რომ ფილმმა გამოსვლისას კრიტიკოსებისგან უარყოფითი შეფასება მიიღო, მან მაინც მოახერხა დიდი თანხის გამომუშავება, რითაც ის 1998 წლის ყველაზე მაღალშემოსავლიანი ფილმი გახდა. ასტრონომებმა აღნიშნეს, რომ მსგავსი ფილმი ღრმა გავლენა მეცნიერულად უფრო ზუსტი იყო ვიდრე არმაგედონი.